El Centre Ocupacional Los Silos, amfitrió esportiu de prop de 200 atletes
2025-07-24

El Poliesportiu Municipal de Burjassot serà el punt de trobada dels prop de 200 atletes que demà, dimecres 7 de març a partir de les 11 hores, van a participar en la trobada esportiva organitzada des de Copava, l’Associació coordinadora de recursos d’atenció a persones amb diversitat funcional intel·lectual, entitat de la qual forma part el Centre Ocupacional Los Silos de Burjassot; centre que farà d’amfitrió als esportistes.

En total, 12 esportistes es desplaçaran a les pistes d’atletisme del Poliesportiu, dels quals 87 s’han inscrit en proves oficials i 105 en proves adaptades. Es disputaran 43 sèries de carreres i huit sèries de concursos, entre els quals hi haurà relleus, llançament de pes i salts de longitud. Els 192 atletes pertanyen a 18 centres dels 25 inscrits en les competicions d’enguany.

A més, la competició comptarà amb la participació de part de l’alumnat de l’IES Federica Montseny que, de manera voluntària, col·laboraran en el matí esportiu que acollirà el Poliesportiu.

L’objectiu d’aquesta jornada, tal com han assenyalat des del Centre Ocupacional Los Silos és fomentar la pràctica esportiva entre els centres que s’han inscrit, al mateix temps que els participants es relacionen social i esportivament.